CELEX: 22005D0711
Language: lv
Date: 2005-10-04 00:00:00
Title: 2005/711/EK: EK un EBTA Apvienotās Komitejas “Formalitāšu vienkāršošana preču tirdzniecībā” Lēmums Nr. 1/2005 (2005. gada 4. oktobris), ar ko Rumāniju uzaicina pievienoties 1987. gada 20. maija Konvencijai par formalitāšu vienkāršošanu preču tirdzniecībā

14.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 269/44
            
         
      EK UN EBTA APVIENOTĀS KOMITEJAS FORMALITĀŠU VIENKĀRŠOŠANA PREČU TIRDZNIECĪBĀ LĒMUMS NR. 1/2005
   
   (2005. gada 4. oktobris),
   ar ko Rumāniju uzaicina pievienoties 1987. gada 20. maija Konvencijai par formalitāšu vienkāršošanu preču tirdzniecībā
   (2005/711/EK)
   APVIENOTĀ KOMITEJA,
   ņemot vērā 1987. gada 20. maija Konvenciju par formalitāšu vienkāršošanu preču tirdzniecībā (1) (turpmāk – “Konvencija”), un jo īpaši tās 11. panta 3. punktu,
   tā kā:
   
               (1)
            
            
               Gatavojoties Eiropas Savienības paplašināšanās kārtai attiecībā uz Rumānijas pievienošanās, tirdzniecība ar šo valsti tiktu sekmēta, vienkāršojot formalitātes, kas ietekmē preču tirdzniecību starp Rumāniju un Eiropas Kopienu, Islandes Republiku, Norvēģijas Karalisti un Šveices Konfederāciju.
            
         
               (2)
            
            
               Lai īstenotu minēto vienkāršošanu, Rumānija ir jāuzaicina pievienoties Konvencijai,
            
         IR PIEŅĒMUSI ŠO LĒMUMU.
   1. pants
   Saskaņā ar Konvencijas 11.a pantu Rumānija vēstuļu apmaiņas veidā starp Eiropas Savienības Padomi un Rumāniju, kas pievienota šā lēmuma pielikumā, tiek uzaicināta pievienoties šai Konvencijai no 2006. gada 1. janvāra.
   2. pants
   Lēmums stājas spēkā tā pieņemšanas dienā.
   
      Bāzelē, 2005. gada 4. oktobrī
      
         
            Apvienotās komitejas vārdā —
         
         
            priekšsēdētājs
         
         Rudolf DIETRICH
         
      
   
   
      (1)  OV L 134, 22.5.1987., 2. lpp. Konvencijā jaunākie grozījumi izdarīti ar Lēmumu Nr. 2/95 (OV L 117, 14.5.1996., 18. lpp.).
   
      Godātais kungs!
      Man ir tas gods Jūs informēt par EK un EBTA Apvienotās komitejas “Formalitāšu vienkāršošana preču tirdzniecībā”2005. gada 4. oktobra Lēmumu Nr. 1/2005, ar ko Rumāniju uzaicina pievienoties 1987. gada 20. maija Konvencijai par formalitāšu vienkāršošanu preču tirdzniecībā.
      Rumānijas pievienošanās Konvencijai var stāties spēkā, saskaņā ar šīs Konvencijas 11.a pantu Eiropas Savienības Padomes ģenerālsekretariātā iesniedzot pievienošanās dokumentu un Konvencijas teksta tulkojumu Rumānijas oficiālajā valodā.
      Godātais kungs, lūdzu, pieņemiet manus visdziļākās cieņas apliecinājumus!
      
         
            Ģenerālsekretārs,
         
         
            Eiropas Savienības Padomes ģenerālsekretariāts
         
      
      Rumānija,
      ievērojot EK un EBTA Apvienotās komitejas “Formalitāšu vienkāršošana preču tirdzniecībā”2005. gada 4. oktobra Lēmumu Nr. 1/2005, ar ko Rumāniju uzaicina pievienoties 1987. gada 20. maija Konvencijai par formalitāšu vienkāršošanu preču tirdzniecībā,
      vēloties kļūt par šīs Konvencijas līgumslēdzēju pusi,
      AR ŠO PAZIŅO
      par tās pievienošanos Konvencijai;
      par to, ka tā pievieno šim dokumentam Konvencijas tulkojumu Rumānijas oficiālajā valodā;
      par to, ka tā piekrīt visiem ieteikumiem un lēmumiem, ko EK un EBTA Apvienotā komiteja “Formalitāšu vienkāršošana preču tirdzniecībā” varētu pieņemt laikā no 2005. gada 4. oktobra līdz dienai, kad stājas spēkā Rumānijas pievienošanās saskaņā ar Konvencijas 11.a pantu.
      …
      
         
            Rumānijas vārdā —